Kra n wussan kan, ḥata yettcuffu uɛebbuḍ n Faḍma, teẓẓmeḍ kan aggus-is tessusum, Ɛicuca d ayen kan i tettraǧu, truḥ ɣer Bu Yedmimen tenna-as dakken weltma-s s tadist i tella, amek ara yexdem Bu Yedmimen, yessuter di Faḍma ad as tani akken ad d-iẓẓer s timad-is tidett, yuɣ lḥal izarman-nni tteḥriken di teɛbuṭ-is am llufan, dɣa yumen s wayen i-as-id tenna Ɛicuca, di lbal-is texdaɛ-it weltma-s, imiren kan i as-yenna kker ad nruḥ ɣer lexla, ziɣ netta yexdem leḥsab-is.